Ակնհայտ առավելություններից մեկը մատչելի գինն է, քանի որ նյութի ստացման համար հիմնականում օգտագործում ենք ածխածին` որպես հիմնատարր: Ներկայումս, սակայն, գրաֆենի ստացման պրոցեսը բավականին ծախսատար է ու ոչ լայնածավալ: Այլ առավելություններից կարող եմ նշել այն, որ գրաֆենը մինչ օրս հայտնագործած նյութերի շարքում առաջարկում է օպտոէլեկտրոնային լավագույն հատկությունները: Եվ, ի վերջո, գրաֆենի ճկունության ու թափանցիկության շնորհիվ մենք կարող ենք մտածել հաջորդ սերնդի մասին` թղթի հաստություն ունեցող էկրաններ, որ ստանում են նման նյութերից: